b'\n_START_ARTICLE_\nColin Edwards\n_START_PARAGRAPH_\nColin Edwards (s. 27. helmikuuta 1974 Houston, Texas) on yhdysvaltalainen ratamoottoripy\xc3\xb6r\xc3\xa4ilij\xc3\xa4. H\xc3\xa4n kilpaili MotoGP-luokassa vuodet 2003-2014. Edwards ei onnistunut voittamaan MotoGP:ss\xc3\xa4 yht\xc3\xa4\xc3\xa4n osakilpailua. Muista sarjoista h\xc3\xa4nen saavutuksiinsa kuuluu kaksi Superbike-luokan mestaruutta vuosilta 2000 ja 2002. H\xc3\xa4n on my\xc3\xb6s voittanut Suzukan 8 tunnin kest\xc3\xa4vyyskilpailun kolme kertaa vuosina 1996, 2001 ja 2002. Edwardsin lempinimi on \xe2\x80\x9dTexas Tornado\xe2\x80\x9d. H\xc3\xa4n asuu vaimonsa Alyssian ja tytt\xc3\xa4rens\xc3\xa4 kanssa Conroessa, Texasissa.'